

ສາທາລະນະ​ລັດ ປະຊາທິປະ​ໄຕ ປະຊາຊົນ​ລາວ

ສັນຕິພາບ ​ເອກະລາດ ປະຊາທິປະໄຕ ເອກະພາບ ວັດທະນະຖາວອນ

=====000=====

ສະຫະພັນແມ່ຍິງ

ບ້ານຫຼັກ 50 ລົງວັນທີ 19 ກັນຍາ(09) 2017

**ບົດສະຫຼຸບ**

**ການເຄື່ອນໄຫວວຽກງານຂອງສະຫະພັນແມ່ຍິງບ້ານຫັລກ 50 ປະຈໍາປີ 2017**

**ແລະ ທິດທາງແຜນການປະຈໍາປີ 2018-2020.**

**I .ສະພາບ​ລວມ:**

* ສະຫະພັນແມ່ຍິງບ້ານໝາກພຸກ​ປະກອບ​ມີ 5 ໜ່ວຍ, ມີພົນລະເມືອງທັງໝົດ 441 ຄົນ, ຍິງ 228 ຄົນ, ມີ 68 ຄອບຄົວ, ມີສະຫະພັນແມ່ຍິງ ອາຍຸ 15 – 45 ປີຂື້ນໄປ 112 ຄົນ, 46 ປີຂື້ນໄປ 45 ຄົນ.
* ອາຊີບຕົ້ນຕໍແມ່ນເຮັດສວນ, ປູກພືດ ເປັນຫຼັກ.
* ມີຄອບຄົວທຸກຍາກ 27 ຄອບຄົວ.

**II.** ​ **ການ​ເຄື່ອນ​ໄຫວ​ວຽກ​ງານ​ໃນໄລຍະຜ່ານມາ ແຕ່​ລະ​ດ້ານ:**

1. ເຂົ້າຮ່ວມການ​ເຊື່ອມ​ຊຶ່ມ​ມະຕິ ​ແລະ ​ເອກະສານ​ສໍາຄັນ​ຕ່າງໆ ນໍາອົງການ​ປົກຄອງ​ບ້ານຈັດ​ຂື້ນ​ຫລາຍຄັ້ງ ​ເ​ນື້ອ​ໃນ​ເອກະສານມີ: ມະຕິ​ກອງ​ປະຊຸມ​ໃຫຍ່ຂອງ​ອົງຄະ​ນະ​ພັກ​ເມືອງ ແລະ ເອກະສານຂອງສະຫະພັນແມ່ຍິງມາເຜີຍແຜ່.
2. ເອື້ອຍນ້ອງແມ່ຍິງພາຍໃນບ້ານ ໄດ້ຮັກສາຮີດຄອງປະເພນີ ຂອງຊົນເຜົ່າມົ້ງໄດ້ດີ ເປັນຕົ້ນຈັດບຸນປະເພນີ (ນໍເປຍເຈົາ) ທຸກໆປີ ຢ່າງເປັນຂະບວນການຟົດຟື້ນ, ມີສິນລະປະ​ວັນນະຄະດີ.
3. ມີສະມາຊິກສະຫະພັນແມ່ຍິງ ຈໍານວນ 3 ສະຫາຍ, ມີໜ່ວຍແມ່ຍິງ 5 ໜ່ວຍ.
4. ເອື້ອຍນ້ອງແມ່ຍິງຢູ່ແຕ່ລະຄອບຄົວໄດ້ພ້ອມກັນພັດທະນາຄອບຄົວ ເຮັດໃຫ້ຄອບຄົວຂອງຕົນເອງມີລາຍຮັບເພີ້ມຂື້ນ ເປັນຕົ້ນ: ປູກໝາກຊູ, ປູກໝາກຄາຍ, ປູກໜໍ່ໄມ້, ປູກຊາ, ລ້ຽງສັດໃຫຍ່, ລ້ຽງສັດນ້ອຍ, ປູກຜັກ… ນໍາມາຂາຍຢູ່ກັບບ້ານ ຂອງຕົນເອງ.
5. ເອື້ອຍນ້ອງແມ່ຍິງໄດ້ເຂົ້າ​ຮ່ວມການປຸກລະ​ດົມ​ນໍາເອົາລູກຫລານໄປຮັບການສັກຢາ, ຢອດຢາ ຄົບຕາມຈໍານວນເປົ້າໝາຍ ເປັນປົກກະຕິ.

* **ສັງເກດຕີລາຄາດ້ານອ່ອນ ຂໍ້ຄົງຄ້າງ:**

1. **ດ້ານອ່ອນ**
2. ບໍ່ໄດ້ສຶກສາອົບຮົມການເມືອງແນວຄິດໃຫ້ແກ່ເອື້ອຍນ້ອງແມ່ຍິງ ເກີດມີປະກົດການຫຍໍ້ທໍ້ເຊັ່ນ: ການເຊື່ອຖືສາດສະໜາ ອື່ນເພີ້ມຂື້ນ, ບໍ່ຖືກກັບຮີດຄອງປະເພນີ, ຖືຕົວເອງຕໍ່າບໍ່ກ້າປະຕິບັດວຽກງານທີ່ຖືກມອບໝາຍ.
3. ການຫັນເອົາແຜນພັດທະນາແມ່ຍິງເມືອງ ມາເປັນແຜນຂອງຕົນເອງບໍ່ໄດ້ເຮັດ.
4. ການຈັດຕັ້ງສະຫະພັນແມ່ຍິງບໍ່ໄດ້ເຄື່ອນໄຫວ ຕາມພາລະບົດບາດຂອງຕົນ.
5. ເນື້ອໃນຂໍ້ແຂ່ງຂັນ 3 ດີ ຂອງສະຫະພັນແມ່ຍິງລາວ ບໍ່ໄດ້ເຜີຍແຜ່.
6. ບໍ່ມີການຕິດຕາມ, ກວດກາວຽກຂອງແມ່ຍິງ.

**III. ທິດທາງແຜນການ ຂອງສະຫະພັນແມ່ຍິງບ້ານ ຫຼັກ 50 ປະຈໍາປີ 2018-2020.**

1. **ວຽກການເມືອງແນວຄິດ**

* ສືບຕໍ່ສຶກສາອົບການເມືອງແນວຄິດໃຫ້ສະມາຊິກສະຫະພັນແມ່ຍິງ ແລະ ເອື້ອຍນ້ອງແມ່ຍິງໃຫ້ໄດ້ເປັນປົກກະຕິ, ເນື້ອໃນກົດລະ ບຽບຂອງສະຫະພັນແມ່ຍິງລາວ, ເນື້ອໃນຂໍ້ແຂ່ງຂັນ 3 ດີ, ກົດໝາຍຕ່າງໆ ທີ່ກ່ຽວພັນກັບແມ່ຍິງ.
* ເຂົ້າຮ່ວມ, ເຊື່ອມຊຶມເອກະສານສໍາຄັນນໍາອົງ​ການ​ປົກຄອງ​ຈັດ​ຂຶ້ນ ໃຫ້ເປັນປົກກະຕິ.
* ເຂົ້າຮ່ວມສ້າງຂະບວນການຕ່າງໆ ຂອງບ້ານຈັດຂື້ນ.

1. **ວຽກປັບປຸງການຈັດຕັ້ງ.**

* ສືບຕໍ່ຂະຫຍາຍສະມາຊິກໃຫ້ໄດ້ ປີໜື່ງ 25 ຄົນຂື້ນໄປ.
* ສືບຕໍ່ປັບປຸງການຈັດຕັ້ງສະຫະພັນແມ່ຍິງ ເປັນ 5 ໜ່ວຍ ທີ່ຂື້ນກັບໜ່ວຍຂອງບ້ານໃຫ້ມີຄວາມເຂັ້ມແຂງ.

- ຈັດກອງປະຊຸມສະຫະພັນແມ່ຍິງບ້ານ ປີລະຄັ້ງ.

**3. ວຽກໃຫ້ຄຳປຶກສາ ເພື່ອປົກປ້ອງສິດຜົນປະໂຫຍດ ຂອງແມ່ຍິງ ແລະ ເດັກນ້ອຍທີ່ມີບັນຫາ.**

* ສົມທົບກັບຄະນະປົກຄອງບ້ານ ໃນການໄກ່ເກ່ຍຂໍ້ຂັດແຍ່ງຕ່າງໆຂອງບ້ານ ທີ່ເກີດຂື້ນກັບແມ່ຍິງ ແລະ ເດັກນ້ອຍ ທີ່ເຂົ້າມາຂໍຄໍາປຶກສາ ແລະ ຊ່ວຍເຫຼືອຜູ້ຖືກເຄາະຮ້າຍດ້ານຈິດໃຈ.
* ສົມທົບກັບສະຫະພັນແມ່ຍິງເມືອງໃນການເຜີຍແຜ່ກົດໝາຍທີ່ກ່ຽວພັນເຖິງການພັດທະນາບົດບາດຍິງ-ຊາຍ, ການປົກປ້ອງແມ່ຍິງ ແລະ ເດັກນ້ອຍ ແລະ ກົດໝາຍ​ຕ່າງໆ​ໃຫ້​ໄດ້ປີລະຄັ້ງ.
* ສືບຕໍ່ເກັບກໍາຂໍ້ມູນບັນດາປະກົດການຫຍໍ້ທໍ້ທີ່ເກີດຂື້ນກັບແມ່ຍິງ ແລະ ເດັກນ້ອຍ ເພື່ອລາຍງານໃຫ້ສະຫະພັນແມ່ຍິງເມືອງ.

**4.ວຽກພັດທະນາຊີວິດການເປັນຢູ່ ເພື່ອແກ້ໄຂຄວາມທຸກຍາກ**

* ສືບຕໍ່ຈັດຕັ້ງປະຕິບັດແຜນພັດທະນາແມ່ຍິງເມືອງທີ່ວາງອອກ, ໃຫ້ຕິດພັນກັບແຜນພັດທະນາຂອງບ້ານ.
* ສືບຕໍ່ສ້າງເສດຖະກິດຄອບຄົວ ເຮັດໃຫ້ແຕ່ລະຄອບຄົວເປັນຄອບຄົວກຸ້ມກິນ, ຊຸກຍູ້ສົ່ງເສີມຄອບຄົວທຸກຍາກໃຫ້ມີຢູ່ມີກິນ.

**5.ວຽກຂະບວນແຂ່ງຂັນ 3 ດີ.**

* ສືບຕໍ່ເຜີຍແຜ່ເອກະສານ ເນື້ອໃນຂໍ້ແຂ່ງຂັນ 3 ດີ ເປັນປົກກະຕິ( ເປັນແຕ່ລະປີ).
* ຈັດກອງປະຊຸມແນະນໍາການຈັດຕັ້ງປະຕິບັດ ຂໍ້ແຂ່ງຂັນ 3 ດີ ຕາມແຈ້ງການຂອງສູນກາງສະຫະພັນແມ່ຍິງ 356/ສສຍລ, ລົງວັນທີ7.7.2016
* ສຶບຕໍ່ປະເມີນການຈັດຕັ້ງປະຕິບັດຂໍ້ແຂ່ງຂັນ 3 ດີ ເປັນແຕ່ລະປີ. (ປະເມີນເປັນແຕ່ລະສະຫາຍສະມາຊິກແມ່ຍິງ).

1. **ວຽກງານປຸກລະດົມແມ່ຍິງເຂົ້າຮ່ວມພາລະກິດປົກປັກຮັກສາ ແລະ ສ້າງສາພັດທະນາປະເທດຊາດ.**

* ປຸກລະດົມເອື້ອຍນ້ອງແມ່ຍິງປະກອບສ່ວນວັດຖຸ, ປັດໃຈຊ່ວຍເຫຼືອອ້າຍນ້ອງທະຫານ ທີ່ປະຕິບັດໜ້າທີ່ ໃນເວລາມີຄວາມຫຍຸ້ງຍາກ.
* ປຸກລະດົມພໍ່ແມ່ຂອງເດັກນ້ອຍ ໃຫ້ເດັກນ້ອຍໄດ້ເຂົ້າຮຽນຕາມເກນອາຍຸ.
* ປຸກລະດົມແມ່ຍິງ, ເດັກນ້ອຍ ເຂົ້າເຖິງການບໍລິການທາງດ້ານສາທາລະນະສຸກ ( ສັກຢາ, ຢອດຢາ) ໃຫ້ເປັນປົກກະຕິ.
* ຮັກສາຮີດຄອງປະເພນີຂອງຊົນເຜົ່າມົ້ງ ( ການນຸ່ງຖື, ການເຮັດດບຸນນໍເປຍເຈົາ) ໃຫ້ເປັນຂະບວນຟົດຟື້ນ.

1. **ວຽກກວດກາ.**

* ສືບຕໍ່ເປັນຫູເປັນຕາ ຕິດຕາມການເຄື່ອນໄຫວຂອງເອື້ອຍນ້ອງແມ່ຍິງທີ່ບໍ່ຖືກຕ້ອງ, ການຫລີ້ນກິນຟູມເຟືອຍ, ການເສບຢາເສບຕິດ ຕ່າງໆ ເພື່ອລາຍງານໃຫ້ອົງການປົກຄອງບ້ານ ແລະ ສະຫະພັນແມ່ຍິງເມືອງ ເປັນປົກກະຕິ ເພື່ອແກ້ໄຂໃຫ້ທັນກັບເວລາ.

**ຢັ້ງຢືນຈາກອົງການປົກຄອງບ້ານຫຼັກ50 ປະທານ​ສະຫະພັນ​ແມ່ຍິງ​​ບ້ານຫຼັກ 50**